《题蕺山僧竹阁》
宋代·周弼

高阁俯人世，越香清古岑。
林表山烟薄，竹多苔色深。
露笋翻晓箨，云房生昼阴。
天风自然来，明月照我琴。
景豁谢幽事，竟日聆仙禽。
佳言出奇观，清梵扬空音。
子猷昔好此，故园今陆沈。
眷然顾兹赏，萧萧生道心。

作者简介：周弼（一一九四--一二五五），字伯弜，（又作伯弼，正卿），汝阳（今河南汝南）人，祖籍汶阳（今山东汶上）。周文璞之子。与李龏同庚同里。诗书画皆工，尤擅画墨竹。宁宗嘉定间进士（《江湖后集》卷一小传）。曾任江夏令。十七年（1224）即解官（本集卷二《甲申解官归故居有以书相问者》）。以后仍漫游东南各地，是否复官不详。卒于理宗宝佑三年（1255）。